Vrou dood, man beseer in N1-ongelukFoto: ER24 ŉ Vrou is dood en ŉ man kritiek beseer nadat twee motors Donderdagmiddag trompop gebots het op die N1 naby die Kroonvaal-tolhek. Russel Meiring, ER24-woordvoerder, sê toe hul paramedici op die toneel aankom, het hulle gesien die vrou se liggaam was in een van die motors vasgekeer. Sy het veelvuldige beserings opgedoen en is blykbaar op slag dood. Die man is deur die Vrystaatse provinsiale nooddienste behandel en daarna per private helikopter na ŉ private hospitaal vir verder behandeling gebring. Die oorsaak van die ongeluk is nog nie bekend nie, sê Meiring, maar die polisie was op die toneel om ondersoek in te stel.